Skianleggene ga Hovden en fremtid - og en fortid. En forutsetning for konstruksjonen av skianleggene på 1980-tallet var kartlegging og utgraving av restene etter jernutvinning i vikingtid og middelalder. Undersøkene foregikk over flere år, og resulterte blant annet i Hovden Jernvinnemuseum - et ti minutters multimediaopplevelsessenter. Atmosfæren i museet fikk folkemusikeren Hallvard T. Bjørgum til å utbryte «Dette er som Tutankamon!» da han skulle spille under åpningen av museet.